Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen i henhold til punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (ansøgning EGF/2014/007 IE/Andersen Ireland) /* COM/2014/0616 final - 2014/ () */





BEGRUNDELSE BAGGRUND FOR FORSLAGET 1. De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og om ophævelse af forordning (EF) nr. 1927/2006[1] ("EGF-forordningen"). 2. De irske myndigheder har indsendt ansøgning EGF/2014/007 IE/Andersen Ireland om økonomisk EGF-støtte som følge af afskedigelser i Andersen Ireland Limited i Irland. 3. Efter en gennemgang af denne ansøgning konkluderer Kommissionen i overensstemmelse med de gældende bestemmelser i EGF-forordningen, at betingelserne for økonomisk EGF-støtte er opfyldt. RESUMÉ AF ANSØGNINGEN EGF-ansøgning || EGF/2014/007 IE/Andersen Irland Medlemsstat || Irland Berørt(e) region(er) (på NUTS 2-niveau) || Det sydlige og det østlige Irland (IE 02) Dato for indgivelse af ansøgningen || 16.5.2014 Dato for kvittering for modtagelse af ansøgningen || 30.5.2014 Dato for anmodning om yderligere oplysninger || 30.5.2014 Frist for indsendelse af supplerende oplysninger || 11.7.2014 Frist for afslutningen af vurderingen || 3.10.2014 Interventionskriterium || EGF-forordningens artikel 4, stk.2 Hovedvirksomhed || Andersen Ireland Limited Økonomiske aktivitetssektor(er) (NACE rev. 2, hovedgruppe)[2] || Hovedgruppe 32 ("Fremstilling af smykker, bijouteri, mønter og lignende varer") Antal dattervirksomheder, leverandører og producenter i efterfølgende produktionsled || 0 Referenceperiode (fire måneder) || 21. oktober 2013-21. februar 2014 Antal afskedigelser eller ophør af selvstændiges aktivitet i referenceperioden (a) || 171 Antal afskedigelser eller ophør af selvstændiges aktivitet før eller efter referenceperioden (b) || 0 Samlede afskedigelser (a + b) || 171 Anslået antal støttemodtagere i målgruppen i alt || 138 Antal unge, der er tiltænkt støtte, og som ikke er i beskæftigelse eller under uddannelse || 138 Budget til de individualiserede tilbud (EUR) || 2 332 000 EGF-implementeringsbudget[3] (EUR) || 170 000 Samlet budget (EUR) || 2 502 000 EGF-støtte (60 %) i EUR || 1 501 200 VURDERING AF ANSØGNINGEN Procedure 4. De irske myndigheder indsendte ansøgning EGF/2014/007 IE/Andersen Ireland den 16. maj 2014, dvs. inden for en periode på 12 uger fra den dato, hvor interventionskriterierne, der er omhandlet i punkt 6 til 8 nedenfor, var opfyldt. Kommissionen bekræftede den 30. maj 2014 modtagelsen af ansøgningen inden for to uger fra datoen for ansøgningens indgivelse, og anmodede samme dato om supplerende oplysninger fra de irske myndigheder. Der blev indsendt supplerende oplysninger inden for seks uger efter anmodningen. Fristen på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at yde tilskud, udløber den 3. oktober 2014. Ansøgningens støtteberettigelse Virksomheder og berørte støttemodtagere 5. Ansøgningen vedrører 171 arbejdstagere, der er blevet afskediget af Andersen Ireland Limited. Hovedvirksomheden var aktiv i den økonomiske sektor, som er klassificeret under NACE rev. 2 hovedgruppe 32 ("Fremstilling af smykker, bijouteri, mønter og lignende varer"). De afskedigelser, som den pågældende virksomhed har foretaget, er hovedsagelig lokaliseret i NUTS 2-regionen[4] IE 02 Det sydlige og østlige Irland. Interventionskriterier 6. De irske myndigheder indgav ansøgningen i medfør af interventionskriteriet i EGF-forordningens artikel 4, stk. 2, der fraviger kriterierne i artikel 4, stk. 1, litra a), som forudsætter mindst 500 afskedigelser af arbejdstagere eller ophør af selvstændiges aktivitet i løbet af en fire måneders referenceperiode i en virksomhed i en medlemsstat. I ansøgningen påvises der en referenceperiode på fire måneder, mens antallet af arbejdstagere, der afskediges, er lavere end den tærskel på 500 personer, som forudsættes for anvendelsen af artikel 4, stk. 1, litra a). Irland har fremført, at ganske særlige omstændigheder gør sig gældende i denne sag, da afskedigelserne har en alvorlig indvirkning på beskæftigelsen og den lokale og regionale økonomi (jf. punkt 15-17). 7. Referenceperioden på fire måneder løber fra 21. oktober 2013 til 21. februar 2014. 8. Ansøgningen vedrører: – 171 arbejdstagere, som afskediges[5] i hovedvirksomheden i referenceperioden på fire måneder. Beregning af afskedigelser og aktivitetsophør 9. Afskedigelserne er beregnet som følger: – 171 fra den dato, hvor ansættelseskontrakten faktisk opsiges eller udløber. Støtteberettigede modtagere 10. Der medregnes ingen yderligere afskedigede arbejdstagere før eller efter referenceperioden på fire måneder. Det samlede antal støtteberettigede modtagere er således på 171. Sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, 11. For at fastslå, om der findes en sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, gør Irland gældende, at både mængde- og værdimæssigt er importen fra ikke EU-lande kommet til at dominere markedet for EU-producenter af bijouteri (dvs. mode) i de seneste fem år eller mere. De vigtigste producentlande er Kina, Indien, Thailand, Tyrkiet, Aserbajdsjan, Kasakhstan, Vietnam, Indonesien, Saudi-Arabien, Tunesien, Mexico, Filippinerne, Brasilien, Malaysia og Sydafrika. Produktionen i disse lande øgedes hurtigt i årene 2003-2007, og Kina indtager en førende position blandt de nye producenter og tegner sig for ca. 83 % af den samlede produktion i Unionen i 2007 foran Indien og Thailand. Tallene fra Eurostat for 2008, som Irland har fremlagt, viser, at omsætningen inden for Unionen af både EU- og ikke-EU-producenter startede fra en næsten identisk situation på 56 000 ton udtrykt i varemængde. Begge oplevede fald i mængde, der kan tilskrives følgerne af den globale, økonomiske og finansielle krise i 2008/2009. Mens varemængden i Unionen, der blev solgt på EU-markedet, faldt til 10 600 ton i 2012, faldt mængden af de varer, der blev importeret fra lande uden for Unionen, om end i mindre grad til 45 700 ton. Hvis der havde været paritet i 2008, blev Unionen fire år senere overhalet af en firedoblet import. Af denne mængde varer, der blev importeret fra lande uden for Unionen, blev 95 % importeret fra især de asiatiske lande, f.eks. Kina, Indien, Thailand og Filippinerne. Det er netop de samme steder, hvortil flere virksomheder med hjemsted i Unionen i mellemtiden har flyttet deres produktionsanlæg, herunder de markedsførende virksomheder Folli Follie og Swarovski. Denne situation er blevet yderligere forværret af ændringen i handelen inden for sektoren, hvor man har set et skift fra den traditionelle markedsføringsmodel, der er blevet anvendt af Andersen Ireland og modervirksomheden Pierre Lang, der havde tusindvis af ansatte inden for salg på det europæiske marked, til en onlinesalgsmodel, som er virtuel, global og uden grænser. Dette har øget de fordele, som producenter uden for Unionen allerede nød godt af, og i sidste ende har det ført til afskedigelse af arbejdsstyrken i Rathkeale på 171 personer samt reduktioner i virksomhedens europæiske salgspersonale. 12. Denne EGF-ansøgning er den første til afskedigede arbejdstagere i sektoren for smykker og bijouteri, mønter og lignende varer. Begivenheder, der gav anledning til afskedigelserne og til aktivitetsophør 13. De begivenheder, der gav anledning til afskedigelserne i Andersen Ireland Limited, er lukningen af fabriksanlægget i Limerick, Rathkeale, Co. og afskedigelse af hele arbejdsstyrken. Andersen Ireland, der er en dattervirksomhed af Pierre Lang, etablerede sit anlæg i 1976. Andersen Ireland var et af de to produktionsanlæg for Pierre Lang-koncernen, og det andet er placeret i Wien. Anlægget i Rathkeale producerede smykker på bestilling for Pierre Lang. Varerne blev derefter transporteret til Wien i færdig eller halvfærdig tilstand. Pierre Lang-koncernen, der blev oprettet i 1961, blev købt i januar 2010 af Helmut Spikker i Tyskland. I august 2011 anmodede Raiffeisenbank efter langvarige forhandlinger om tilbagebetaling af lån om, at Pierre Lang gik i betalingsstandsning. I december 2012 opkøbte SMB (Schoeller Metternich Beteiligungen) samtlige aktier i Pierre Lang. I Irland var Industrial Development Authority (IDA Ireland) aktivt involveret i Andersen i hele 2012, og sørgede for, at virksomheden blev en attraktiv mulighed for potentielle købere under salget i 2012. Da der i medio august 2013 ikke var blevet fundet en løsning, traf ledelsen i Østrig en beslutning om at gennemføre en frivillig likvidation for Andersen Ireland. Hele arbejdsstyrken blev afskediget, og de første arbejdstagere blev afskediget i oktober 2013. Globale faktorer havde allerede haft indvirkning på virksomheden i flere år. Virksomhedens omsætning var faldet fra 18 mio. EUR i 2008 til 8.9 mio. EUR i 2012, og lønudgifterne var næsten halveret fra 7 mio. EUR til 3,9 mio. EUR i samme periode. Materialer og generalomkostninger faldt fra 11,1 mio. EUR i 2008 til 3 mio. EUR i 2012, og 55 % af disse omkostninger vedrørte irske leverandører. Afskedigelsernes forventede virkning på økonomien på lokalt, regionalt og nationalt plan og på beskæftigelsen 14. Afskedigelserne har betydelige negative konsekvenser for den lokale og regionale økonomi, da Andersen Ireland var en vigtig arbejdsgiver i dette overvejende landlige område, hvor virksomheden havde været i drift i 37 år. Ud af arbejds­styrken på 171 var 119 arbejdstagere kvinder (69,6 %). Ifølge den seneste folke­tælling (2011) var arbejdsløshedsprocenten for området Rathkeale (39,3 %) mere end det dobbelte af det nationale gennemsnit (19 %). 15. I gennemsnit havde arbejdstagerne været ansat i virksomheden i mindst 15 sammenhængende år, og enkelte havde arbejdet dér i mere end 30 år. Redegørelse for de usædvanlige omstændigheder, der ligger til grund for, at ansøgningen kan antages 16. Irland gør gældende, at på trods af at der fandt færre end 500 afskedigelser sted i referenceperioden på fire måneder, bør denne ansøgning ikke desto mindre sidestilles med en ansøgning i henhold til artikel 4, stk. 1, litra a), i EGF-forordningen på grund af ekstraordinære omstændigheder i form af en alvorlig indvirkning på beskæftigelsen og den lokale, regionale eller nationale økonomi. I den forbindelse nævner Irland den omstændighed, at 171 tabte arbejdspladser i Rathkeale er et stort antal i denne lille by og dette landdistrikt, og at det store flertal af de afskedigede arbejdstagere er kvinder, hvis løn ofte var den eneste eller den mest betydelige indtægt for hele familier i dette økonomisk hårdt ramte område. Folketællingen i 2011 viser, at området har en usædvanlig stor forsørgerkvote (63,2 % er afhængige af forsørgelse enten på grund af alder eller arbejdsløshed, hvilket er betydeligt højere end det nationale gennemsnit på 45,8 %). 17. Folketællingen viser også, at niveauet for både uddannelse og færdigheder i dette område sakker bagud i forhold til det nationale gennemsnit, og andelen af familier med en enlig forælder er høj. Rathkeale blev officielt anerkendt som et dårligt stillet samfund i 2009, da det blev optaget i regeringens handlingsplan, der har til formål at revitalisere disse lokalsamfund. 18. Der har ikke været fabriksåbninger i området i nyere tid, som kan skabe nye beskæftigelsesmuligheder for arbejdstagerne. Den nærmeste by er Limerick, ca. 30 km væk, som i 2009 blev ramt af lukningen af Dells fabrik, hvor en EGF-ansøgning blev indsendt og godkendt. Der er en ny medicinalfabrik i samme by, men den kræver arbejdstagere med andre kvalifikationer og større mobilitet og tilpasningsevne end de afskedigede arbejdstagere fra Andersen Ireland. Modtagere, der er tiltænkt støtte, og de foreslåede foranstaltninger Modtagere, der er tiltænkt støtte 19. Det anslåede antal arbejdstagere, der er tiltænkt støtte, og som forventes at deltage i foranstaltningerne, er på 138. Fordelingen af de arbejdstagere, der er tiltænkt støtte, på køn, nationalitet og aldersgruppe er, som følger: Kategori || Antal modtagere, der er tiltænkt støtte Køn: || Mænd: || 36 || (26,09 %) || Kvinder: || 102 || (73,91 %) Nationalitet: || EU-borgere: || 137 || (99,28 %) || Ikke-EU-borgere || 1 || (0,72 %) Aldersgruppe: || 15-24-årige || 1 || (0,72 %) || 25-29-årige || 2 || (1,45 %) || 30-54-årige || 124 || (89,86 %) || 55-64-årige || 11 || (7,97 %) || Over 64 år: || 0 || (0,00 %) 20. De irske myndigheder vil desuden yde individualiserede tilbud, der medfinansieres af EGF, til op til 138 unge, som ikke er i beskæftigelse eller under uddannelse, og som er under 25 år på tidspunktet for ansøgningens indgivelse, eftersom alle afskedigelser optræder i NUTS 2-regionen i Det sydlige og østlige Irland (IE02), der er støtteberettiget under ungdomsbeskæftigelsesinitiativet. 21. Det samlede anslåede antal modtagere, der var tiltænkt støtte, og som forventes at deltage i foranstaltningerne, herunder unge, som ikke er i beskæftigelse eller under uddannelse, er derfor på 276. De foreslåede foranstaltningers støtteberettigelse: 22. De individualiserede tilbud, der skal ydes til de afskedigede arbejdstagere og de unge, som ikke er i beskæftigelse eller under uddannelse, består af følgende foranstaltninger, som vil være meget individuelle, og har til formål at give adgang til det bredest mulige spektrum af beskæftigelsesmuligheder i et område, hvor der kun findes få ekspanderende sektorer eller produktionsanlæg. En betydelig forbedring af de afskedigede arbejdstageres kvalifikationer vil være påkrævet. – Erhvervsvejledning og hjælp til karriereplanlægning: De afskedigede arbejdstagere vil tidligt få vejledning, der skal hjælpe dem med at vurdere deres egen situation og udsigter på en klar og metodisk måde. Yderligere vejledning vil følge med fokus på et kursus om ny beskæftigelse, når det første chok i forbindelse med arbejdsløshed har fortaget sig. Tjenesterne omfatter udarbejdelse af en individuel profil, udredning af behov, vurdering af læring, udarbejdelse af CV’er, karrierevejledning, hjælp til jobsøgning og anden støtte og rådgivning i den forbindelse. EGF-koordineringsenheden er ved at oprette et kontor i umiddelbar nærhed af det berørte sted, som skal fungere som en kvikskranke for arbejdstagerne og de unge, som ikke er i beskæftigelse eller under uddannelse, og som også vil kunne trække på andre relevante agenturer. – EGF-tilskud til faglig uddannelse: Denne ordning, som har været afprøvet i tid­ligere EGF-ansøgninger, tillader de afskedigede arbejdstagere og de unge, som ikke er i beskæftigelse eller under uddannelse, at få fuld adgang til den bredest mulige vifte af uddannelsesordninger, især kurser, der ikke er tilgængelige via det offentlige system. Alle kurser er formelt akkrediteret. Ordningen fungerer på både gymnasialt niveau og på niveauet for videregående uddannelse med et årligt maksimumbeløb på henholdsvis 3 000 EUR og 5 000 EUR. Kursus­afgifterne betales direkte af EGF-koordineringsenheden til tjenesteyderen under forbehold af relevante kriterier, som f.eks. deltagelse, udvikling osv. – Programmer for faglig uddannelse og almen uddannelse på gymnasialt niveau: Arbejdstagerne fra Andersen og de unge, som ikke er i beskæftigelse eller under uddannelse, vil få det bredest mulige udvalg af programmer inden for almen uddannelse og faglig uddannelse. Hovedformålet er at gøre det muligt for personerne i målgruppen at forblive på eller vende tilbage til arbejdsmarkedet. Andersen-gruppen har allerede udtrykt interesse inden for forskellige områder, som f.eks. finansvæsen og administration, IT-kvalifi­kationer, sundhedspleje, detailhandel og livsstilserhverv samt fremstilling og produktionsprocesser. Der vil også blive taget hensyn til personer, der ønsker at gøre brug af praktikophold, outplacement og lokalsamfundsorienterede beskæftigelsesordninger. – Programmer for videregående uddannelse: I øjeblikket etableres der en bred vifte af programmer på en række videregående uddannelsesinstitutioner og universiteter. Der findes både deltids- og fuldtidskurser, og registreringen vil afhænge af uddannelsesniveau, behov og egnethed hos personerne i målgruppen. Det endelige valg vil blive truffet af den enkelte og i henhold til den tilgang om individualiserede tilbud, der er karakteristisk for EGF. – Støtte til faglig uddannelse inden for kompetencenetværket (Skillsnet): Skillsnets er et netværk bestående af tre eller flere virksomheder i samme branche eller geografiske område, som samarbejder om at tilbyde faglig uddannelse, hvor de enkelte virksomheder ikke kan gøre det. Den faglige uddannelse skal sikre en tilbagevenden til beskæftigelse og omfatter normalt en periode med praktisk uddannelse på arbejdspladsen i lokalt baserede virksomheder. Der tilbydes faglig uddannelse i de kompetencer, som de deltagende virksomheder har behov for, hvilket således kan give gode muligheder for fremtidig beskæftigelse. At arbejde sammen med ansatte hjælper også de modtagere, der er tiltænkt støtte, for så vidt angår netværksaktiviteter, etablering af arbejdspladskontakter og opretholdelse af kompetencenetværk inden for specifikke brancher. – Støtte til virksomhedsetablering/etablering af selvstændig virksomhed: De lokale erhvervsråd vil yde "abstrakte" tjenesteydelser, såsom mentorordning, rådgivning, hjælp til udarbejdelse af forretningsplaner, faglig uddannelse på områder som salg og marketing, virksomhedsledelse, beskatning og regnskabsvirksomhed osv. samt "konkret" støtte i form af en begrænset støtte til virksomhedsetablering på ca. 8 000 EUR i gennemsnit op til maksimalt 15 000 EUR for virksomheder med stort potentiale. – Indkomststøtte herunder bidrag til kursusudgifter: Der vil blive tilbudt for­skellige typer indkomststøtte til modtagere, der deltager i almen uddannelse eller faglig uddannelse — den pågældende støtte er begrænset til højst 35 % af den samlede pakke af individualiserede foranstaltninger og betinget af, at modtageren deltager aktivt i jobsøgningen, den almene uddannelse eller den faglige uddannelse. Ordningen med kursusudgifter indeholder bestemmelser om et bidrag til rejse- og opholdsudgifter, udstyr og materialer. 23. De individualiserede tilbud til de unge, som ikke er i beskæftigelse eller under uddannelse, består af de samme foranstaltninger som dem, der tilbydes afskedigede arbejdstagere. Der vil blive ført tilsyn med, hvordan det skrider frem i løbet af programmet for at vurdere, om bestemte kursustyper er mere passende for eller efterspørges af de unge, som ikke er i beskæftigelse eller under uddannelse, og der vil blive gjort alt for at lette en individualiseret tilgang. 24. De heri beskrevne foreslåede foranstaltninger udgør aktive arbejdsmarkeds­foranstaltninger, som falder ind under de støtteberettigede foranstaltninger, der er fastlagt i EGF-forordningens artikel 7. Disse foranstaltninger erstatter ikke passive socialsikringsforanstaltninger. 25. De irske myndigheder har leveret de ønskede oplysninger om foranstaltninger, der er obligatoriske for de berørte virksomheder i medfør af national lov eller kollektive overenskomster. De har bekræftet, at den økonomiske EGF-støtte ikke erstatter sådanne foranstaltninger. Budgetoverslag 26. De anslåede samlede omkostninger er på 2 502 000 EUR og omfatter udgifterne til de individualiserede tilbud på 2 332 000 EUR samt udgifter til forberedende arbejde, forvaltning, oplysning, offentlig omtale, kontrol- og rapporterings­aktiviteter på 170 000 EUR. 27. EGF-koordinationsenheden, som i dag har hjemsted i Raheen (30 km fra Rathkeale), vil etablere et lokalkontor enten i Rathkeale selv eller i det nærliggende Newcastle West (mellem Rathkeale og Limerick). Det vil således fungere som en kvikskranke for vejledning og information. Det vil gøre det muligt for de afskedigede arbejds­tagere og de unge, som ikke er i beskæftigelse eller under uddannelse, at få lokal adgang til al relevant støtte, både hvad angår vejledning, rådgivning, støtte­berettigelse, videreuddannelse osv. og vil blive ledet af et erfarent EGF-team i forbindelse med den relevante eksterne støtte alt efter behov. 28. Der anmodes om økonomisk EGF-støtte på i alt 1 501 200 EUR (60 % af de samlede omkostninger). Foranstaltninger || Forventet antal deltagere || Skønsmæssigt anslåede omkostninger pr. deltager (i EUR) || Samlede anslåede omkostninger (i EUR) Individualiserede tilbud (foranstaltninger i henhold til EGF-forordningens artikel 7, stk. 1, litra a) og c) Erhvervsvejledning og hjælp til karriereplanlægning || 200 || 800 || 160 000 EGF-tilskud til faglig uddannelse || 95 || 8 211 || 780 000 Programmer for faglig uddannelse og almen uddannelse på gymnasialt niveau || 73 || 4 658 || 340 000 Programmer for videregående uddannelse || 25 || 5 600 || 140 000 Støtte til faglig uddannelse inden for kompetencenetværk || 40 || 4 000 || 160 000 Støtte til virksomhedsetablering/etablering af selvstændig virksomhed || 15 || 6 400 || 96 000 Subtotal (a): || – || 1 676 000 (71,9 %) Tilskud og incitamenter (Foranstaltninger i henhold til EGF-forordningens artikel 7, stk. 1, litra b) Indkomststøtte herunder bidrag til kursusudgifter || 233 || 2 815 || 656 000 Subtotal (b): || – || 656 000 (28,1 %) Foranstaltninger i henhold til EGF-forordningens artikel 7, stk. 4 1. Forberedende arbejde || – || 10 000 2. Forvaltning || – || 120 000 3. Oplysning og offentlig omtale || – || 20 000 4. Kontrol og rapportering || – || 20 000 Subtotal (c): || – || 170 000 (6,8 %) Samlede omkostninger (a + b + c): || – || 2 502 000 EGF-støtte (60 % af de samlede omkostninger) || – || 1 501 200 29. Omkostningerne til de foranstaltninger, der er identificeret i ovenstående tabel som foranstaltninger i henhold til EGF-forordningens artikel 7, stk. 1, litra b), overstiger ikke 35 % af de samlede omkostninger ved den samordnede pakke af individualiserede tilbud. De irske myndigheder har bekræftet, at disse foranstaltninger er betinget af, at de modtagere, der er tiltænkt støtte, deltager aktivt i jobsøgnings- eller uddannelsesaktiviteter. 30. De irske myndigheder har bekræftet, at investeringsomkostningerne til selvstændig virksomhed og virksomhedsetablering ikke overstiger 15 000 EUR pr. støttemodtager. Periode for udgifternes støtteberettigelse 31. De irske myndigheder begyndte den 21. oktober 2013 at yde individualiserede tilbud til de modtagere, der var tiltænkt støtte. Udgifterne til de foranstaltninger, der er omhandlet i punkt 22, skal derfor være støtteberettigede til økonomisk EGF-støtte fra 21. oktober 2013 til 16. maj 2016 med undtagelse af videregående uddannelse, der vil være berettiget til finansiel støtte indtil den 16. november 2016. 32. De irske myndigheder påtog sig den administrative udgift, der skal gennemføre EGF, den 24. september 2013. Udgifterne til det forberedende arbejde, forvaltning, oplysning, offentlig omtale og kontrol- og rapporteringsaktiviteter skal derfor være støtteberettigede til økonomisk EGF-støtte fra 24. september 2013 til 16. november 2016. Komplementaritet med de foranstaltninger, der finansieres af nationale midler eller EU-midler 33. Kilderne til den nationale forfinansiering eller medfinansiering er det irske finans­ministerium, som forfinansierer tjenesterne, og som også vil medfinansiere pro­grammet, når EGF-støtten er blevet godkendt. Udgifterne stammer fra den nationale uddannelsesfond og fra underudgiftsområderne for ministeriet for uddannelse og kvalifikationer og andre relevante offentlige myndigheder. 34. De irske myndigheder har anført, at de ovenfor beskrevne foranstaltninger, der modtager økonomisk EGF-støtte, ikke også samtidig modtager støtte fra andre af Unionens finansielle instrumenter. Fremgangsmåder ved høringen af de personer, der er tiltænkt støtte, eller disses repræsentanter eller arbejdsmarkedets parter samt lokale og regionale myndigheder 35. De irske myndigheder har tilkendegivet, at den samordnede pakke af indivi­dualiserede tilbud er blevet udarbejdet i samråd med de modtagere, der er tiltænkt støtte, og repræsentanterne for de modtagere, der er tiltænkt støtte, og arbejds­markedets parter. Denne proces blev påbegyndt umiddelbart efter meddelelsen til de relevante offentlige myndigheder om de forestående kollektive afskedigelser, da EGF-forvaltningsmyndigheden kontaktede virksomhedens ledelse og repræsentan­terne for fagforeninger og arbejdstagere for at drøfte og udpege de potentielle behov hos de afskedigede arbejdstagere. EGF-koordineringsenheden har allerede gennem­ført en omfattende undersøgelse af de berørte arbejdstagere for at identificere målgruppen, deres uddannelsesmæssige baggrund og deres potentielle behov for individualiserede tilbud til forbedring af deres udsigter til at vende tilbage til beskæftigelse. 36. Der blev afholdt yderligere møder bl.a. med arbejdstagerrepræsentanterne i marts og maj 2014 om EGF-processen, dataindsamlingen og det videre forløb i forbindelse med ansøgningen. Det er hensigten at etablere et rådgivende forum, der skal supplere det arbejde, der udføres af EGF-koordineringsenheden, for at give de afskedigede arbejdstagere mulighed for løbende at indsende oplysninger til EGF programmets gennemførelse. 37. Der blev afholdt et lokalt åbent hus arrangement både for de berørte afskedigede arbejdstagere og de unge, som ikke er i beskæftigelse eller under uddannelse, den 9. juni 2014 i Rathkeale for at illustrere de forskellige støttemuligheder, der findes i programmet, og gøre det muligt for potentielle EGF-støttemodtagere at drøfte mulighederne med tjenesteudbyderne. Arrangementet blev iværksat af ministeren for uddannelse og kvalifikationer, Ciaran Cannon, T.D. Forvaltnings- og kontrolsystemer 38. Ansøgningen indeholder en detaljeret beskrivelse af forvaltnings- og kontrol­systemerne og fastlægger de involverede organers ansvarsområder. Irland har underrettet Kommissionen om, at den økonomiske støtte forvaltes af det dertil udpegede personale i ministeriet for uddannelse og kvalifikationer (Department of Education and Skills), der er blevet udpeget som EGF-forvaltningsmyndighed. Forvaltningsmyndigheden undersøger og udbetaler midler til EGF-ansøgninger, der er indsendt af bemyndigede organer på vegne af offentlige institutioner. 39. De bemyndigede organer har ansvaret for at anmode forvaltningsmyndigheden om EGF-finansiering og i de fleste tilfælde for udbetalingen. De bemyndigede organer har også ansvaret for kontrollen med, at formål, anvendelsesområde og omfang i forbindelse med finansieringen er hensigtsmæssigt i henhold til EGF-ansøgningen. Desuden sikrer de, at der er etableret tilsyn, passende registrering og interne kontrolprocedurer for alle udgifter og fordringer under EGF af de modtagende offentlige organer, og at de er behørigt dokumenterede. 40. EGF-attesteringsmyndigheden har ansvaret for attesteringen af udgiftserklæringer i forbindelse med de foranstaltninger, der medfinansieres af EGF. På den måde overbeviser attesteringsmyndigheden sig selv om overholdelsen af alle krav, for så vidt angår udgiftens nøjagtighed, lovmæssighed, støtteberettigelse og lovforme­lighed. Endvidere bekræfter den begrundelsen for udgifterne, der skal sendes som en del af den endelige rapport. 41. Et uafhængigt revisionsorgan afgiver sin udtalelse sammen med den endelige rapport. Tilsagn afgivet af den pågældende medlemsstat 42. De irske myndigheder har givet alle nødvendige garantier med hensyn til følgende: – Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse. – Kravene i den nationale lovgivning og i EU-lovgivningen vedrørende kollektiv afskedigelse er blevet overholdt. – Den afskedigende virksomhed har opfyldt sine retlige forpligtelser i forbindelse med afskedigelser og har sørget for sine arbejdstagere i overensstemmelse hermed. – De foreslåede foranstaltninger vil yde støtte til de enkelte arbejdstagere og vil ikke tjene til omlægning af virksomheder eller sektorer. – De foreslåede foranstaltninger modtager ikke finansiel støtte fra andre EU-fonde eller fra finansielle instrumenter, og dobbeltfinansiering vil blive forhindret. – De foreslåede foranstaltninger supplerer de foranstaltninger, der finansieres af strukturfondene. – Den økonomiske EGF-støtte overholder de proceduremæssige og materielle EU-bestemmelser om statsstøtte. VIRKNINGER FOR BUDGETTET Budgetforslag 43. EGF må ikke overstige et maksimalt årligt beløb på 150 mio. EUR (2011-priser), jf. artikel 12 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020[6]. 44. Efter at have gennemgået ansøgningen for så vidt angår de betingelser, der er fastsat i EGF-forordningens artikel 13, stk. 1, og under hensyntagen til antallet af modtagere, der var tiltænkt støtte, de foreslåede foranstaltninger og de forventede omkostninger, foreslår Kommissionen at mobilisere EGF til et beløb på 1 501 200 EUR, hvilket svarer til 60 % af de samlede omkostninger til de foreslåede foranstaltninger for at kunne yde økonomisk støtte til ansøgningen. 45. Den planlagte afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[7]. Tilhørende retsakter 46. Samtidig med at Kommissionen forelægger forslaget til en afgørelse om at mobilisere EGF, forelægger den et forslag for Europa-Parlamentet og Rådet om overførsel til den relevante budgetpost af et beløb på 1 501 200 EUR. 47. Samtidig med at Kommissionen vedtager et forslag til en afgørelse om at mobilisere EGF, vedtager Kommissionen ved en gennemførelsesretsakt en afgørelse om økonomisk støtte, der træder i kraft den dag, hvor Europa-Parlamentet og Rådet vedtager den foreslåede afgørelse om at mobilisere EGF. Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen i henhold til punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (ansøgning EGF/2014/007 IE/Andersen Ireland) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1309/2013 af 17. december 2013 om Den Europæiske Fond for Tilpasning til Globaliseringen (2014 – 2020) og om ophævelse af forordning (EF) nr. 1927/2006[8], særlig artikel 15, stk. 4, under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[9], særlig punkt 13, under henvisning til forslag fra Europa-Kommissionen, og ud fra følgende betragtninger: (1) Den Europæiske Fond for Tilpasning til Globaliseringen (EGF) blev oprettet med henblik på at yde støtte til arbejdstagere, der er blevet afskediget, og selvstændige erhvervsdrivende, hvis aktivitet er ophørt som følge af gennemgribende strukturelle ændringer i verdenshandelsmønstrene, der kan tilskrives globaliseringen, som følge af en fortsættelse af den internationale finansielle og økonomiske krise som omhandlet i forordning (EF) nr. 546/2009[10], eller som følge af en ny global, finansiel og økonomisk krise, og hjælpe disse med at vende tilbage til arbejdsmarkedet. (2) EGF må ikke overstige et årligt beløb på 150 mio. EUR (i 2011-priser), som fastsat i artikel 12 i Rådets forordning (EU, Euratom) nr. 1311/2013[11]. (3) Irland indgav den 16. maj 2014 en ansøgning om mobilisering af EGF i forbindelse med afskedigelser[12] i Andersen Ireland Limited i Irland og supplerede den med yderligere oplysninger, som fastsat i artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af størrelsen på et støttebeløb fra EGF, jf. artikel 13 i forordning (EU) nr. 1309/2013. (4) I henhold til artikel 6, stk. 2, i forordning (EU) nr. 1309/2013 har Irland besluttet at yde individualiserede tilbud, der medfinansieres af EGF, også til unge, som ikke er i beskæftigelse eller under uddannelse. (5) Som følge af Irlands ansøgning bør EGF derfor mobiliseres til at yde en økonomisk støtte på 1 501 200 EUR — VEDTAGET DENNE AFGØRELSE: Artikel 1 Inden for rammerne af Den Europæiske Unions almindelige budget for regnskabsåret 2014 stilles der et beløb til rådighed fra Den Europæiske Fond for Tilpasning til Globaliseringen (EGF) på 1 501 200 EUR i forpligtelses- og betalingsbevillinger. Artikel 2 Denne afgørelse offentliggøres i Den Europæiske Unions Tidende. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] EUT L 347 af 20.12.2013, s. 855. [2] Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE (rev. 2) og om ændring af Rådets forordning (EØF) nr. 3037/90 og visse EF-forordninger om bestemte statistiske områder (EUT L 393 af 30.12.2006, s. 1). [3] I overensstemmelse med artikel 7, stk. 4, i forordning (EU) nr. 1309/2013. [4] Kommissionens forordning (EU) nr. 1046/2012 af 8. november 2012 om gennemførelse af Europa-Parlamentets og Rådets forordning (EF) nr. 1059/2003 om indførelse af en fælles nomenklatur for regionale enheder (NUTS) for så vidt angår indberetningen af tidsrækker for den nye regionale opdeling (EUT L 310 af 9.11.2012, s. 34). [5] Jf. EGF-forordningens artikel 3, litra a). [6] EUT L 347 af 20.12.2013, s. 884. [7] EUT C 373 af 20.12.2013, s. 1. [8] EUT L 347 af 20.12.2013, s. 855. [9] EUT C 373 af 20.12.2013, s. 1. [10] Europa-Parlamentets og Rådets forordning (EF) nr. 546/2009 af 18. juni 2009 om ændring af forordning (EF) nr. 1927/2006 om oprettelse af Den Europæiske Fond for Tilpasning til Globaliseringen (EUT L 167 af 29.6.2009, s. 26). [11] Rådets forordning (EU, Euratom) nr.1311/2013 om fastlæggelse af den flerårige finansielle ramme for 2014-2020 (EUT L 347 af 20.12.2013, s. 884). [12] Jf. EGF-forordningens artikel 3, litra a).